|  |
| --- |
|  |
| **Nemzeti Adó-és Vámhivatal****Szabolcs-Szatmár-Bereg Megyei Adóigazgatósága** |

**JÖVEDELEMIGAZOLÁS KÉRÉSE A NAV-TÓL**

 **NE HAGYD AZ UTOLSÓ PILLANATRA!**

Évről-évre visszatérő jelenség, hogy a felsőoktatási intézmények a kollégiumi elhelyezéshez, illetve a különböző szociális jellegű juttatások odaítéléséhez bekérik a hallgatóktól a család jövedelemi viszonyait hitelesen alátámasztó jövedelemigazolásokat a családtagokra vonatkozóan. Jellemzően azonban az igazolások beszerzését a hallgatók az utolsó napokra hagyják, amely nagyon komoly fennakadást okoz a NAV Szabolcs-Szatmár-Bereg Megyei Adóigazgatósága ügyfélfogadási menetében. Ennek megelőzésére, illetve elkerülésére az alábbiakra hívjuk fel a kedves felsőoktatásban részt vevő hallgatók figyelmét.

**A jövedelemigazolás igénylésének több módja is van. Mindegyik igénylési módhoz szükség van az alábbi IGAZOL nyomtatvány kitöltésére, amelyet érdemes még az ügyfélszolgálatra érkezés előtt megtenni:**

****

**Nézzük az igénylési módokat egyenként:**

1. **Személyesen** a NAV központi ügyfélszolgálatán, Nyíregyházán (akár előzetes internetes időpontfoglalással), vagy bármelyik vidéki kirendeltségen (Mátészalka, Nyírbátor, Kisvárda, Fehérgyarmat).

Alapvetően kiegyensúlyozott ügyfélforgalom mellett az adóhatóság felvállalta azt az ügyfélbarát kiszolgálás jegyében, hogy a jövedelemigazolásokat az ügyfeleknek azonnal elkészíti, holott erre jogszabály alapján nem lenne köteles, mert **az igazolásoknak 6 napos elkészítési határideje van**. Éppen ezért előfordulhat az a helyzet, hogy **ha valaki az utolsó napokra hagyja** a kérelmet, és ezekben a napokban az ügyfélszolgálatokon nagyobb számú ügyfél jelentkezik ugyanebben a témában, **akkor kapacitás hiánya miatt az adóigazgatóság központi ügyfélszolgálata vagy vidéki kirendeltségei nem fogják tudni felvállalni az azonnali kiadást.** Ilyenkor számítani kell arra, hogy **akár több napig is eltarthat az igazolás elkészítése** és adózóhoz történő eljuttatása. Ez nyilvánvalóan problémát jelenthet az ügyfeleknek, hiszen ennek következtében különböző kedvezményektől is eleshetnek, éppen ezért érdemes időben cselekedni és a többi igénylési módot is számításba venni.

A személyes ügyintézéshez az Interneten keresztül előzetes időpont foglalására is lehetőség van a **NAV hivatalos honlapján** ([www.nav.gov.hu](http://www.nav.gov.hu)) az alábbi elérési útvonalon: **Ügyfélszolgálatok > Szolgáltatások > Ügyfélszolgálati időpont foglalása.**

Ezzel gyakorlatilag nagyobb ügyfélszám esetén sem szükséges hosszan várakoznia az ügyfélnek, ugyanis soron kívül szólítja ügyintézőnk.

Fontos kihangsúlyozni, hogy ha a hallgató kívánja az igazolásokat a hozzátartozói helyett beszerezni, akkor ehhez minden egyes ügyfélre vonatkozóan külön-külön szabályos meghatalmazással kell rendelkeznie, amelyre az alábbi minta szolgál:



1. **Postai úton is lehetőség van** a kérelem NAV-hoz való eljuttatásában. Ekkor szintén az IGAZOL nyomtatványt kell kitöltve megküldeni minden érintett vonatkozásában külön-külön.
2. Aki rendelkezik **Ügyfélkapus regisztráció**val, az egyszerűen otthonról, elektronikus úton is megkérheti az igazolást, fontos azonban kihangsúlyozni, hogy mivel ebben az esetben a hozzátartozók jövedelemigazolásáról van szó, ezért nekik maguknak is ügyfélkapus regisztrációval kell rendelkezniük.

Az ehhez szükséges nyomtatvány:



Ez bármelyik NAV ügyfélszolgálaton, kirendeltségen elintézhető, erre az ügytípusra a fentieknek megfelelően szintén lehet a NAV honlapján előzetesen időpontot foglalni.

Ügyfélkapunyitásra egyebekben a Közigazgatási és Elektronikus Közszolgáltatások Központi Hivatalában, a fővárosi és megyei kormányhivatalokban, ezek járási hivatalainál, a Magyar Posta Zrt. hivatalaiban is lehetősége van az ügyfeleknek.

1. **Telefonos úton is kérhető** a jövedelemigazolás, ekkor viszont egy bizonyos kódra van szüksége az ügyfeleknek a rendszerben való azonosíthatóság érdekében.

A kód igényléséhez szükséges nyomtatvány:



A kód megképzése hosszabb időt vesz igénybe, így azt érdemes már korábban megigényelni, ezt követően ezzel hívható a NAV Ügyféltájékoztató és Ügyintéző Rendszere a 06/40/20-21-22-es telefonszámon.

*NAV Szabolcs-Szatmár-Bereg Megyei Adóigazgatósága*